Návrh na tematický výchovno-vzdelávací plán (TVVP)

Stupeň vzdelania: 		ISCED 1 – primárne vzdelávanie
Vzdelávacia oblasť:		Človek a príroda
Predmet:			Prírodoveda
Učebný materiál:
Učebnica:	DOBIŠOVÁ ADAME, R., KOVÁČIKOVÁ, O.: Prírodoveda pre tretiakov LITE – pracovná učebnica; AITEC, 2023
Súvisiace tituly: 	DOBIŠOVÁ ADAME, R., KOVÁČIKOVÁ, O.: Metodické komentáre k Prírodovede pre tretiakov LITE; AITEC, 2023
aitec offline k Prírodovede pre tretiakov LITE – komplexná podpora na vyučovanie, licencia na školský rok
(elektronické listovanie, metodické a bonusové materiály pre učiteľa) 
Ročník:	tretí
Trieda:
Počet hodín: 			1 hodina týždenne
Poznámky:
• TVVP je len návrhom, odporúčame zohľadniť schopnosti, ale i záujmy danej skupiny žiakov. Vyučujúci je v úlohe koordinátora, poradcu a pomocníka.
• Prierezové témy sú naznačené, treba ich kombinovať s ostatnými predmetmi. Obsah prierezových tém je väčšinou naznačený v úlohách pracovnej učebnice.
• Počty hodín sú orientačné, nechali sme priestor aj na opakovanie, prípadne na utvrdenie určitého celku.
• TVVP treba upraviť podľa aktuálneho školského vzdelávacieho programu; prázdniny podľa aktuálnych pokynov MŠVVaŠ SR.

Legenda: Prierezové témy a ich skratky:
•	DOV – Dopravná výchova – výchova k bezpečnosti v cestnej premávke
•	ENV – Environmentálna výchova
•	MDV – Mediálna výchova
•	MUV – Multikultúrna výchova
•	OZO – Ochrana života a zdravia
•	OSR – Osobnostný a sociálny rozvoj
•	RLK – Regionálna výchova a tradičná ľudová kultúra
•	VMR – Výchova k manželstvu rodičovstvu

M	Tematický celok	Téma	Obsahový štandard	Výkonový štandard	Pozn.	Prierezové témy	
IX.	1. Objavujeme neživú prírodu a skúmame prírodné javy (vzdelávacia oblasť Človek a príroda – Neživá príroda a skúmanie prírodných javov)	Látky a ich skupenstvá	tuhé, kvapalné a plynné látky	Žiak vie, že látky môžu byť v troch skupenstvách – tuhé, kvapalné a plynné.	PU s. 2	ENV
OZO	
		Voda a jej skupenstvá	skupenstvá vody: kvapalné, tuhé, plynné	Vie, že voda sa vyskytuje v troch skupenstvách: v kvapalnom, tuhom a plynnom. Žiak vie vysvetliť zmeny skupenstiev na príklade vody.	PU s. 3	ENV
OZO	
		Ako vzniká hmla, dážď a sneh	dážď, sneh, hmla tuhnutie, topenie, vyparovanie	Žiak vie vysvetliť zmeny skupenstiev na príklade vody a použiť pojmy topenie, vyparovanie a tuhnutie. Žiak vie vysvetliť vznik dažďa, snehu a hmly, pričom využije poznatky o skupenských premenách.	PU s. 4 – 5	ENV
OZO
MDV	
X.		Kolobeh vody v prírode	kolobeh vody v prírode	Žiak vie vysvetliť kolobeh vody v prírode.	PU s. 6 – 7	ENV
MDV	
		Voda – plávajúce a neplávajúce predmety	plávajúce a neplávajúce predmety, nadľahčovanie telies vo vode	Žiak vie, že niektoré látky plávajú na vode, iné klesajú ku dnu. Žiak vie navrhnúť postup, ako z neplávajúceho predmetu vytvoriť plávajúci a naopak. Vie, že predmety sa javia na vzduchu ťažšie ako vo vode.	PU s. 8 – 9	OSR
ENV
OZO	
		Vzduch a vietor	vzduch, kyslík, oxid uhličitý, prúdenie vzduchu, vietor	Žiak vie, že vzduch je potrebný pre život mnohých organizmov, nachádza sa všade a vypĺňa priestory, ktoré sa zdajú prázdne. Vie, že vietor je pohybujúci sa vzduch. Žiak vie vysvetliť vznik vetra použitím poznatku o stúpaní teplého a klesaní studeného vzduchu, vie vysvetliť fungovanie teplovzdušného balóna.	PU s. 10 –11	OSR
ENV
OZO	
		Počasie	zrážky, teplota prostredia	Žiak vie navrhnúť spôsob merania rýchlosti a smeru prúdenia vzduchu a spôsob, akým je možné merať množstvo zrážok. Vie realizovať dlhodobé pozorovanie znakov počasia a z výsledkov vyvodiť závery.	PU s. 12 – 13	OSR
ENV
OZO	
XI.		Teplo	teplo	Žiak vie, že najväčším zdrojom tepla je slnko. Vie, že teplo vzniká aj horením látok alebo trením, že teplo tvorí aj väčšina živočíchov. Žiak vie, že teplo spôsobuje zvyšovanie teploty látok. Vie vysvetliť na príkladoch rozdiel, že niektoré látky sa zahrievajú rýchlejšie a iné pomalšie.	PU s. 14 – 15	OSR
OZO
MDV
MUV	
		Rozpúšťanie a topenie	rozpúšťanie a topenie	Žiak vie vysvetliť na príkladoch rozdiel medzi rozpúšťaním a topením.	PU s. 16 – 17	OSR
OZO	
		Telesná teplota	teplota, teplomer, telesná teplota	Žiak dokáže skúmať stálosť telesnej teploty. Vie porovnať telesnú teplotu detí a dospelých. 	PU s. 18	OZO
MDV	
		Objem a hmotnosť	objem a hmotnosť	Žiak vie, že objem vyjadruje to, akú časť priestoru predmet zaberá. Vie navrhnúť postup porovnávania (merania) objemu a hmotnosti dvoch predmetov.	PU s. 19	OSR
MDV	
XII.		Výskumná správa o neživej prírode a o skúmaní prírodných javov		Opakovanie tematického celku.	PU s. 20	OSR	
	2. Objavujeme ľudské telo (vzdelávacia oblasť Človek a príroda – Človek)	Tráviaca sústava	trávenie	Žiak vie, že trávenie je proces, pri ktorom si človek ponecháva v tele z potravy látky, ktoré potrebuje, a zvyšok z tela vylučuje. Vie vysvetliť proces trávenia. Vie zakresliť časti tráviacej sústavy a vysvetliť, čo sa v zakreslených častiach sústavy deje s potravou.	PU s. 21 – 22	OSR
OZO	
		Zdravé stravovanie	potravinová pyramída, obezita, stavebné látky, energia	Žiak vie zdôvodniť, na čo človek využíva získanú energiu a stavebné látky, vie vysvetliť vznik obezity a princíp potravinovej pyramídy. Žiak vie vytvoriť týždenný jedálny lístok založený na vedomostiach o správnej životospráve.	PU s. 23 – 24	OSR
OZO	
I.		Vylučovacia sústava	vylučovanie, moč, potenie	Žiak vie vysvetliť, ako sa dostáva voda do organizmu a ako sa z neho vylučuje. Vie zakresliť, ako sa voda dostáva do organizmu a ako sa z neho vylučuje.	PU s. 25 – 26	MDV
OZO	
		Pitný režim	pitný režim	Žiak vie vysvetliť pitný režim. Vie realizovať prieskum o pitnom režime a zhodnotiť výsledky prieskumu vzhľadom na vedomosti o správnej životospráve. Žiak vie odporučiť zmeny v pitnom režime.	PU s. 27	MDV
OZO	
		Výskumná správa o človeku		Opakovanie tematického celku.	PU s. 28	OSR	
II.	3. Objavujeme živočíchy (vzdelávacia oblasť Človek a príroda – Živočíchy)	Základné prejavy života živočíchov
Stavba tela živočíchov	dýchanie, pohyb, prijímanie potravy, rozmnožovanie, vývoj, stavovce – ryby, obojživelníky, plazy, vtáky, cicavce, bezstavovce	Žiak vie opísať spôsob života vybratých zástupcov živočíšnej ríše (ryby, obojživelníky, plazy, vtáky, cicavce, bezstavovce).	PU s. 29 – 30	OSR
ENV	
		Živočíchy s vnútornou kostrou. Cicavce	cicavce: jež tmavý, krt obyčajný, mačka domáca	Žiak vie opísať spôsob života vybratých zástupcov živočíšnej ríše cicavcov – jež tmavý, krt obyčajný, mačka domáca. Vie opísať vzťah vybratých živočíšnych druhov k prostrediu, v ktorom žijú.	PU s. 31 – 33	ENV
MDV
OSR	
		Vtáky	vtáky: sýkorka veľká, lastovička obyčajná, drozd čierny	Žiak vie opísať spôsob života vybratých zástupcov živočíšnej ríše vtákov – sýkorka veľká, lastovička obyčajná, drozd čierny. Vie opísať vzťah vybratých živočíšnych druhov k prostrediu, v ktorom žijú.	PU s. 34 – 35	ENV
OSR	
III.		Plazy	plazy: jašterica múrová, užovka obyčajná	Žiak vie opísať spôsob života vybratých zástupcov živočíšnej ríše plazov – jašterica múrová, užovka obyčajná. Vie opísať vzťah vybratých živočíšnych druhov k prostrediu, v ktorom žijú.	PU s. 36 – 37	ENV
MDV
OSR	
		Obojživelníky	obojživelníky: skokan hnedý	Žiak vie opísať spôsob života vybratých zástupcov živočíšnej ríše obojživelníkov – skokan hnedý. Vie opísať vzťah vybratého živočíšneho druhu k prostrediu, v ktorom žije.	PU s. 38 – 39	ENV
OSR	
		Ryby	ryby: kapor obyčajný, šťuka obyčajná	Žiak vie opísať spôsob života vybratých zástupcov živočíšnej ríše rýb – kapor obyčajný, šťuka obyčajná. Vie opísať vzťah vybratých živočíšnych druhov k prostrediu, v ktorom žijú.	PU s. 40 – 41	ENV
MDV
OSR	
IV.		Živočíchy bez vnútornej kostry	živočíchy bez vnútornej kostry: babôčka pávooká, slimák záhradný	Žiak vie opísať spôsob života vybratých zástupcov živočíšnej ríše živočíchov bez vnútornej kostry – babôčka pávooká, slimák záhradný. Vie opísať vzťah vybratých živočíšnych druhov k prostrediu, v ktorom žijú.	PU s. 42 – 43	ENV
OSR	
		Výskumná správa o živočíchoch		Opakovanie tematického celku.	PU s. 44	ENV
OSR	
	4. Objavujeme rastliny a huby (vzdelávacia oblasť Človek a príroda – Rastliny a huby)	Životný cyklus rastlín	životný cyklus rastlín, dĺžka života rastlín	Žiak vie opísať životný cyklus známeho rastlinného druhu: stromu – pagaštan konský; byliny – fazuľa obyčajná. Vie, že niektoré rastliny žijú kratšie a iné dlhšie.	PU s. 45 – 46	OSR
ENV	
V.		Rast rastlín	rast rastlín	Žiak vie, že rastlina počas života kvitne a prinesie semená. Vie, že zo semien na jar vyrastajú nové rastliny, že niektoré rastliny na jar nevyrastajú zo semien, ale z koreňov, hľúz alebo cibúľ, ktoré sú počas zimy ukryté v zemi.	PU s. 47	ENV
OSR
OZO	
		Význam poľných plodín	zemiak (ľuľok zemiakový), cukrová repa, pšenica ozimná	Žiak vie rozpoznať typické poľné plodiny: zemiak (ľuľok zemiakový), cukrová repa, pšenica ozimná. Vie hodnotiť význam pestovania vybratých poľných plodín.	PU s. 48	ENV
OSR
OZO
RLK	
		Význam lesa	význam lesa pre človeka	Žiak vie hodnotiť význam stromov (lesa, dreva) pre človeka. Vie skúmať život na vybratom strome, vyhľadať chýbajúce informácie a zistenia prezentovať.	PU s. 49 – 50	ENV
OSR
OZO
RLK	
		Liečivé rastliny	liečivé rastliny, odvar, výluh, žihľava dvojdomá, repík lekársky, lipa malolistá, skorocel kopijovitý, materina dúška	Žiak vie, že mnohé rastliny obsahujú látky, ktoré pomáhajú liečiť zranenia a ochorenia, a že liečivé látky sa nachádzajú v rôznych častiach rastliny (uvedie päť príkladov). Žiak vie pripraviť z liečivých bylín odvar a výluh a vysvetliť medzi nimi rozdiel.	PU s. 51 – 52	MDV
OSR
OZO
ENV	
VI.		Jedovaté rastliny	jedovaté rastliny	Žiak vie, že neznáma rastlina môže byť jedovatá. Vie vysvetliť, akým spôsobom sa môže jed dostať do tela.	PU s. 53	MDV
OZO
ENV	
		Huby	jedlé, nejedlé a jedovaté huby, plesne, kvasinky	Žiak vie, že huby nepatria medzi rastliny. Vie určiť na piatich hubách, či sú jedlé, nejedlé alebo jedovaté. Žiak vie, že medzi huby zaraďujeme aj plesne a kvasinky.	PU s. 54 – 55	MDV
OSR
OZO
ENV	
		Výskumná správa o rastlinách a hubách		Opakovanie tematického celku.	PU s. 56	OSR
ENV